চীনে এসসিও বৈঠকে নেপালের প্রধানমন্ত্রী ওলির সঙ্গে সাক্ষাৎ মোদির

ওয়েবডেস্ক- সাংহাই কো অপারেশন অর্গানাইজেশন ( Shanghai Cooperation Organisation) সম্মেলন বা এসসিও (SCO Summit) বৈঠক অনুষ্ঠিত হল চীনের (China) তিয়ানজিনে (Tianjin)। চীনের আমন্ত্রণে গতকাল সেই দেশে পৌঁছন প্রধানমন্ত্রী নরেন্দ্র মোদি। এ বছরের পঞ্চমবারের মতো আয়োজিত সম্মেলনে সভাপতিত্ব করছেন চীনের প্রেসিডেন্ট শি জিন পিং। এতে অংশ নিচ্ছেন ২০টিরও বেশি দেশের রাষ্ট্রপ্রধান ও ১০টি আন্তর্জাতিক সংস্থার প্রতিনিধিরা।

অংশগ্রহণকারীদের মধ্যে রয়েছেন রাশিয়ার প্রেসিডেন্ট ভ্লাদিমির পুতিন, ইরানের প্রেসিডেন্ট মাসউদ পেজেশকিয়ান এবং পাকিস্তানের প্রধানমন্ত্রী শেহবাজ শরিফ। এছাড়াও উপস্থিত থাকবেন জাতিসংঘ মহাসচিব আন্তোনিও গুতেরেস ও এসসিও মহাসচিব নুরলান ইয়ারমেকবায়েভ। এসসিও সম্মেলনের এক ফাঁকেই প্রধানমন্ত্রী নরেন্দ্র মোদি (Narendra Modi) নেপালের (Nepal) প্রধানমন্ত্রী কে পি শর্মার (K.P. Sharma Oli)  সঙ্গে সাক্ষাৎ করেন।

দুই দেশের সম্পর্ককে “গভীর এবং অত্যন্ত বিশেষ” বলে অভিহিত করেন মোদি। এক্স হ্যান্ডেলের পোস্ট করে মোদি লিখেছেন, ‘তিয়ানজিনে নেপালের প্রধানমন্ত্রী কেপি ওলির সাথে দেখা করে আনন্দিত। নেপালের সাথে ভারতের সম্পর্ক গভীর এবং অত্যন্ত বিশেষ’’।

আরও পড়ুন- জিনপিংয়ের পছন্দের হংকি চেপেই চীনে সরকারি ভ্রমণ সারবেন মোদি

এসসিও বৈঠকের আগে গত এপ্রিলে বিমসটেক বৈঠকে ওলির সঙ্গে সাক্ষাৎ করেছিলেন মোদি। এর পর ফের এই দেখা হল। এর আগে, প্রধানমন্ত্রী মোদি এসসিও শীর্ষ সম্মেলনের ফাঁকে মায়ানমারের রাষ্ট্রীয় নিরাপত্তা ও শান্তি কমিশনের চেয়ারম্যান সিনিয়র জেনারেল মিন অং হ্লাইং-এর সাথে দেখা করেন। দুই নেতা ভারত-মায়ানমার সম্পর্ক পর্যালোচনা করেছেন এবং দ্বিপাক্ষিক সহযোগিতার বিভিন্ন দিক নিয়ে আলোচনা করেছেন।

এক্স-এ শেয়ার করা এক বিবৃতিতে, বিদেশ মন্ত্রকের মুখপাত্র রণধীর জয়সওয়াল বলেছেন, “চীনের তিয়ানজিনে এসসিও শীর্ষ সম্মেলনের ফাঁকে প্রধানমন্ত্রী নরেন্দ্র মোদি মায়ানমারের রাষ্ট্রীয় নিরাপত্তা ও শান্তি কমিশনের চেয়ারম্যান সিনিয়র জেনারেল  মিন অং হ্লাইং-এর সঙ্গেও দেখা করেছেন। নেতারা ভারত-মায়ানমার সম্পর্ক পর্যালোচনা করেছেন এবং বাণিজ্য, উন্নয়ন অংশীদারিত্ব, প্রতিরক্ষা ও নিরাপত্তা এবং সীমান্ত ব্যবস্থাপনা সহ দ্বিপাক্ষিক সহযোগিতার বিভিন্ন দিক নিয়ে আলোচনা করেছেন। প্রধানমন্ত্রী মায়ানমারের উন্নয়নমূলক চাহিদা পূরণে ভারতের প্রস্তুতি পুনর্ব্যক্ত করেছেন।”

দেখুন আরও খবর-